CELEX: E2019P0001
Language: da
Date: 2018-09-10 00:00:00
Title: Anmodning om en rådgivende udtalelse fra EFTA-Domstolen indgivet af Borgarting lagmannsrett den 10. september 2018 i sagen Andreas Gyrre mod den norske regering (Sag E-1/19)

16.5.2019   
            
            
               DA
            
            
               Den Europæiske Unions Tidende
            
            
               C 167/10
            
         
      Anmodning om en rådgivende udtalelse fra EFTA-Domstolen indgivet af Borgarting lagmannsrett den 10. september 2018 i sagen Andreas Gyrre mod den norske regering
      (Sag E-1/19)
      (2019/C 167/06)
      Borgarting lagmansrett (Borgarting appeldomstol) har ved skrivelse af 10. september 2018, som indgik til EFTA-Domstolens justitskontor den 3. januar 2019, anmodet EFTA-Domstolen om en rådgivende udtalelse om nedenstående spørgsmål i sagen Andreas Gyrre mod den norske regering:
      
                  1.
               
               
                  Skal punkt 9 i bilag I til Europa-Parlamentets og Rådets direktiv 2005/29/EF om virksomheders urimelige handelspraksis over for forbrugerne på det indre marked fortolkes således, at det omfatter situationer, hvor en erhvervsdrivende angiver eller på anden måde giver indtryk af, at et produkt kan sælges lovligt, og der foreligger en retsforskrift som f.eks. loven om de olympiske og paralympiske lege i London af 2006 (London Olympic Games and Paralympic Games Act 2006), hvori det er fastsat, at produktet ikke kan sælges lovligt, og denne forskrift håndhæves i henhold til national lovgivning?
                  
                              a.
                           
                           
                              Har det betydning for denne vurdering, at forbuddet gælder i den EØS-stat, hvor produktet skal anvendes, men ikke i den stat, hvor det bliver solgt?
                           
                        
                              b.
                           
                           
                              Har det betydning for denne vurdering, hvis det efter salget fastslås, at forbuddet var i strid med EØS-retten?
                           
                        
            
                  2.
               
               
                  Dersom fastlæggelsen af, om forbuddet i henhold til national lovgivning er i strid med EØS-rettens regler, har betydning for vurderingen i henhold til punkt 9 i bilag I til direktiv 2005/29/EF:
                  
                              a.
                           
                           
                              Udgør forbud mod videresalg af sådanne billetter som i loven om de olympiske og paralympiske lege i London af 2006 en regulering af handelspraksis, der falder inden for anvendelsesområdet af direktiv 2005/29/EF om virksomheders urimelige handelspraksis over for forbrugerne på det indre marked?
                           
                        
                              b.
                           
                           
                              Udelukker direktivet et nationalt forbud mod videresalg, således som det er fastsat i loven om de olympiske og paralympiske lege i London af 2006, når et sådant forbudt ikke blot sikrer forbrugerbeskyttelse, men også tjener andre formål som f.eks. sikkerhed.
                           
                        
                              c.
                           
                           
                              Hvis det er nødvendigt at fastslå, om restriktioner med hensyn til videresalget af billetter til sportsbegivenheder som de olympiske lege er i strid med de grundlæggende friheder i EØS-aftalen, herunder dennes artikel 11 og 36, hvilke kriterier bør den nationale ret da anvende som grundlag for sin vurdering af, om sådanne restriktioner er egnede og nødvendige med henblik på at opnå legitime mål såsom forbrugerbeskyttelse og sikkerhed?